


UDRUGA PARAPLEGIČARA I TETRAPLEGIČARA OSJEČKO-BARANJSKE ŽUPANIJE, Osijek, Vijenac Ivana Meštrovića 26c,  OIB: 86649507780, zastupana po predsjedniku Danijelu Balažiću, kao naručitelj usluge (u daljnjem tekstu: naručitelj usluge)
i
NAZIV, MJESTO, ADRESA, OIB, IME OSOBE OVLAŠTENE ZA ZASTUPANJE (u daljnjem tekstu: pružatelj usluge)  
sklopili su u Osijeku, ________________ 2019. godine, slijedeći 




U G O V O R
o obavljanju usluga osposobljavanja za zanimanje
Voditelj/ica za izradu i provedbu projekata financiranih iz fondova Europske unije
u okviru provedbe projekta „Nova prilika“,
 jedinstvene referentne oznake UP.02.1.1.06.0019

Članak 1.
Predmet ovog ugovora je izvršenje usluga sukladno dokumentaciji o nabavi, odnosno osposobljavanje za zanimanje Voditelj/ica za izradu i provedbu projekata financiranih iz fondova Europske unije  (u daljnjem tekstu: osposobljavanje) prema ponudi pružatelja usluge od ______________ 2019. godine, koja je sastavni dio ovog Ugovora, a sukladno Postupcima nabave za osobe koje nisu obveznici zakona o javnoj nabavi.
Članak 2.
Pružatelj usluge izjavljuje da će teoretski i praktični dio osposobljavanja obaviti u prostorijama svojeg učilišta te potvrđuje da su programi o osposobljavanju iz čl. 1. ovog ugovora odobreni od strane Ministarstva znanosti i obrazovanja te da posjeduje rješenja o istome.
Članak 3.
Cijena osposobljavanja za jednog upisanog polaznika iznosi 0.000,00 kn (slovima:_________________).  
Pružatelj usluge će ispostavljati račun za svaki ciklus obrazovanja za broj polaznika koji su upisani u taj ciklus. Naručitelj usluge će plaćati 50 % iznosa iz ispostavljenog računa u roku od 8 dana od izdavanja računa, a preostali iznos najkasnije 8 dana nakon završetka ciklusa na koji se odnosi račun. Uvjeti plaćanja moraju biti navedeni na računu.
Članak 4.
Rok za izvršenje usluga iz čl. 1. ovog ugovora je 14. kolovoz 2020. godine. Do navedenog razdoblja naručitelj usluge će pružatelju usluge na osposobljavanje iz čl. 1. ovog ugovora uputiti dvije skupine po 7 polaznika, odnosno do maksimalno 14 polaznika. 
1. Ciklus mora započeti u siječnju 2020. a završiti u travnju 2020. 2. Ciklus mora započeti u svibnju 2020. a završiti u kolovozu 2020. 
Članak 5.
Sukladno odredbama Članka 9. Poziva za dostavu ponude, ponuditelj je u roku 8 (osam) dana od potpisivanja ovoga ugovora naručitelju obavezan izdati jamstvo za uredno ispunjenje ugovora u iznosu minimalno 10% njegove ukupne vrijednosti.
Članak 6.
Ugovorne stranke su u obvezi prikupljati, obrađivati, koristiti i dostavljati trećim osobama osobne podatke polaznika osposobljavanja samo u skladu sa zakonom. 
Osobne podatke smiju prikupljati, obrađivati, koristiti i dostavljati trećim osobama ovlaštene osobe za zastupanje naručitelja usluge i pružatelja usluge, odnosno osoba koju za to posebno opunomoće.
Članak 7.
U tekstu iz ovog ugovora u kojem to odgovara kontekstu, pojmovi u jednini obuhvaćaju i množinu i obratno, a pojmovi u muškom rodu obuhvaćaju i ženski rod i obratno.
Članak 8.
Ovaj ugovor je cjelovita i jedina isprava između ugovornih strana kojim se uređuju odnosi povodom pružanja usluga osposobljavanja, a zamjenjuje sve prethodne ugovore koji se odnose na taj predmet.
Članak 9.
Naručitelj usluge i pružatelj usluge će se pridržavati načela savjesnosti i poštenja te kao ugovorne stranke prihvaćaju obvezu ponašati se nepristrano i nastupati u dobroj vjeri, u skladu s dobrom praksom struke, savjesno i poštujući načela povjerljivosti te pokazivati spremnost i poduzimati potrebno da bi se ugovorom preuzete obveze potpuno i valjano ostvarile i ispunile. 
[bookmark: _GoBack]Sve eventualne sporove ugovorne stranke će nastojati riješiti mirnim putem, a u slučaju spora, ugovara se nadležnost Općinskog suda u Osijeku.
Članak 10.
Ovaj ugovor ima 10 (deset) članaka, napisan je 3 (tri) stranice i sastavljen je u 4 (četiri) istovjetna primjerka od kojih svaki primjerak ima snagu izvornika, a svaka ugovorna strana zadržava za svoje potrebe po 2 (dva) primjerka. Ovaj ugovor stupa na snagu danom potpisa  i ovjere svih ovlaštenih predstavnika ugovornih strana, čime obje ugovorne strane prihvaćaju prava i obveze koje proizlaze iz istog.


U Osijeku, ____________________ 2019. godine

         Za naručitelja usluge:  				                   Za pružatelja usluge: 
Danijel Balažić, predsjednik udruge                                             IME I PREZIME, FUNKCIJA
 ____________________________                      		___________________________

Projekt Nova prilika UP.02.1.1.06.0019 je sufinancirala Eiropska unija iz Europskog socijalnog fonda 

